Usvojen budžet ZDK za 2017.

Skupština Zeničko-dobojskog kantona većinom glasova, sa 23 glasa ZA, šest glasova protiv (SDP i DF) i dva uzdržana (SBiH), usvojila je prijedlog budžeta ZDK za narednu godinu u visini od blizu 292 miliona konvertibilnih maraka u čemu je 4,3 miliona KM popokriće akomuliranog deficita. Skupština je takođe usvojila Prijedlog Zakona o izvršenju Budžeta ZDK za 2017. godinu. – Ova Vlada se rukovodi programskim ciljevima. Dakle, ovaj program rada je prtaktično vodilja šta ćemo raditi u sljedećoj godini. To se može vrlo lako provjeriti. Mi smo Vlada koja želi raditi. Ova Vlada nije prihvatila ni medijski neke polemike, a niti želimo da medijski izazivamo nekakve stresove.Vrlo smo transparentni. Poslije svake sjednice Vlade mi najavimo press i izađemo pred novinare i sve što treba da se kaže to učinimo. Imamo jasnu viziju, kazao je Miralem Galijašević, premijer ZDK. On je dodao da je zadovoljan ocjenom koju su dobili od Centra civilnih inicijativa za proteklu godinu.